दरअसल, घटना कोखराज थाना के कसिया पूरब गांव की है. 16 वर्षीय दलित उमेश कुमार अपने साथी संतोष के साथ साइकिल पर गेहूं लादकर आटा चक्की पर पिसवाने जा रहा था. पीड़ित के मुताबिक गांव के वीरेंद्र तिवारी के घर के सामने एक नाली में गेहूं की बोरी गिर गई. जब किशोर अपने साथी के सहयोग से गेहूं की बोरी उठाने लगा तो सवर्ण वीरेंद्र तिवारी ने जाति सूचक शब्दों के साथ गालियों का प्रयोग करते हुए कहा कि देखने मे हट्टे-कट्टे हो और एक बोरी नही संभलती. इस पर किशोर ने कहा गेहू की बोरी हमारी गिरी है और आप क्यों हमे गाली दे रहे हो. इतनी सी बात में जातिवादी गुंडे ने किशोर को लाठी से पीट-पीट कर मरणाशन हालत में कर दिया.